बीजेपी छोड़ चुके पूर्व केंद्रीय मंत्री यशवंत सिन्हा ने विपक्षी दलों को सत्तारूढ़ बीजेपी को हराने का मंत्र दिया है। एनडीटीवी को लिखे आलेख में यशवंत सिन्हा ने कहा है कि अगर पूरा विपक्ष एकजुट होकर 2019 का लोकसभा चुनाव लड़े तो प्रधानमंत्री नरेंद्र मोदी को सत्ता से बेदखल किया जा सकता है। उन्होंने लिखा है कि अभी भी मोदी को हराने की रणनीति बनाने में विपक्षी नेता बहुत पीछे हैं और रोज समय गंवा रहे हैं। उन्होंने यह भी लिखा है कि विपक्षी दलों के अलग-अलग नेताओं द्वारा आने वाले बयान उनके अंदर उलझनें पैदा कर रहा है।